KYK: Sonny Bill in trane oor terreur | Netwerk24
Die All Black-ster Sonny Bill Williams het ’n emosionele video van bemoediging gedeel ter ondersteuning van die slagoffers van die skietery by twee moskees in Christchurch, Nieu-Seeland.
Williams, ’n Moslem, sê in die video op sosiale media dat hy dit moeilik vind om te aanvaar wat Vrydagoggend gebeur het.
“Nou net die nuus gehoor, ek kan nie in woorde beskryf hoe ek op die oomblik voel nie,” sê hy.
“Ek stuur my duas aan die gesinne, blykbaar is daar nagenoeg 30 mense dood.”
Dua word beskryf as die kern en wese van aanbidding.
“Ek stuur my duas aan almal wat vandag hul lewe in Christchurch verloor het . . . julle ouens is almal in die paradys.
“Ek is net diep, diep hartseer dat hierdie in Nieu-Seeland kan gebeur.”
My heart is hurting about the news coming out of Christchurch. Sending love & prayers to the effected families???? can’t believe this has happened in Nz
Kieran Read, kaptein van die All Blacks en die Crusaders, het onthul dat hy Vrydag omstreeks 16:30 (Nieu-Seelandse tyd) in ’n skoolsaal vasgekeer was terwyl hy gewag het vir sy dogters, Elle en Eden, wat onder toesig gehou is.
Kieran Read speel vir die Crusaders wat in Christchurch gesetel is. Foto: Getty Images
“My gedagtes is saam met al die slagoffers vandag,” sê hy.
“Ek is in die skoolsaal toegesluit en wag op my dogters.”
Meer oor: Sonny Bill Wil­Liams | Christchurch | Kieran Read | Terreur | Superrugby | Terreuraanval